वेद विद्याश्रम में त्रैमासिक संस्कृत शिक्षण कैंप शुरू
चंडीगढ़। श्रीमुक्तिनाथ वेद विद्याश्रम, फेज-1 इंडस्ट्रियल एरिया में संस्कृत भाषा को जानने के लिए नि:शुल्क त्रैमासिक शिक्षण कैंप शुरू किया गया है। कैंप का आयोजन दिल्ली के राष्ट्रीय संस्कृत संस्थान द्वारा वेद विद्याश्रम के संचालक आचार्य स्वामी प्रसाद मिश्र के सानिध्य में किया जा रहा है, जिसमें विद्याश्रम सहित क्षेत्र के विभिन्न हिस्सों से लोग बच्चे भाग ले रहे हैं।
दिल्ली के राष्ट्रीय संस्कृत संस्थान से आए प्रशिक्षक जितेंद्र कुमार ने कैंप में स्टूडेंट्स को संस्कृत भाषा का परिचय देते हुए इसके महत्व पर प्रकाश डाला और बताया कि संस्कृत भाषा बहुत ही सरल है, जिसे बहुत ही आसानी से जीवन में उतारा जा सकता है। अयोध्या से आए चीफ गेस्ट रामयज्ञ तिवारी और गेस्ट ऑफ ऑनर आचार्य रामानंद मिश्र ने संस्कृत भाषा को भारत का भविष्य बताया।
hin_Deva hin_Deva hin_Deva